કેન્દ્રીય મંત્રી સ્મૃતિ ઇરાની ગૌરવ યાત્રામાં ભાગ લેવા માટે આજે સુરત આવી પહોંચ્યા હતા. અહીં તેમણે આવતાની સાથે જ રાહુલ ગાંધી પર એક પછી એક વાક પ્રહાર કર્યા હતા. નોંધનીય છે કે કોંગ્રેસ ઉપાધ્યક્ષ રાહુલ ગાંધી પણ હાલ મધ્ય ગુજરાતના ત્રણ દિવસના પ્રવાસ પર છે. ત્યારે સ્મૃતિ ઇરાનીએ રાહુલ ગાંધી પર ટિપ્પણી કરતા કહ્યું કે જે રાહુલ ગાંધી અને ગાંધી પરિવાર 50 વર્ષોમાં અમેઠીનો વિકાસ નથી કરી શક્યા તે ગુજરાતના વિકાસની કયા મોઢે વાત કરતા હશે. તેમણે કહ્યું કે તમારે હકીકત જોવી હોય તો તેમના મત વિસ્તારમાં જાવ. અને જુઓ કે વિકાસ કરવાની તેમની કેટલી ક્ષમતા છે. તેમણે રાહુલમાં લોકસભા વિસ્તાર પર ટિપ્પણી કરતા કહ્યું કે અહીં એક કલેક્ટરની ઓફિસ પણ નથી અને રાહુલ અહીં ગુજરાતના લોકોને વિકાસના સપના બતાવે છે.